
DR.30.10.2002 17 
 

  

Maksud B.42 [Jadual] - 
Maksud P.42 [Anggaran Pembangunan 2003] – 

Tuan Pengerusi [Dato’ Haji Muhamad bin Abdullah]:  Kepala bekalan B.42 dan 
Kepala Pembangunan P.42 di bawah Kementerian Perpaduan Negara dan Pembangunan 
Masyarakat terbuka untuk dibahaskan.   

[Beberapa Ahli bangun  berjalan keluar dari Dewan] 

Saya minta maaf sebab yang berdiri hendak keluar pun ramai, saya tidak tahu 
mana yang hendak bercakap.  Tunggu sekejap ya.  Tunggu biar selesai orang keluar dulu.  
Nanti saya panggil orang hendak keluar susah.  Ha, Yan pun keluar.  Ha, Parit Sulong. 

11.11 pagi 

Datuk Ruhanie bin Haji Ahmad [Parit Sulong]: Terima kasih Tuan Pengerusi.  B.42  
Butiran 030000 - Perpaduan Negara. Tuan Pengerusi, hari ini kita mendengar banyak cerita 
mengenai perpaduan nasional, kisah-kisah bagaimana pelajar-pelajar di institusi pengajian 
tinggi sedang diperangkap oleh polarisasi. Mereka sukar untuk bergaul dan mereka sukar 
untuk berinteraksi di antara semua kaum.  Kita juga mendengar beberapa pandangan yang 
agak terkeliru mengenai kewujudan bangsa Malaysia dalam konteks negara yang berbilang 
kaum.  Untuk itu Tuan Pengerusi, saya meminjam satu kenyataan Yang Amat Berhormat 
Perdana Menteri pada 27 Mei 1991 iaitu sewaktu merasmikan Mesyuarat Panel Penasihat 
Perpaduan Negara yang juga di bawah kementerian ini.  Yang Amat Berhormat Perdana 
Menteri menyatakan bahawa;  

“Mewujudkan bangsa Malaysia yang bersatu padu adalah antara 
cabaran-cabaran utama dalam usaha kita menjadikan Malaysia negara 
maju menjelang tahun 2020. Tanpa perpaduan dan keharmonian antara 
kaum kita tidak akan dapat memupuk persekitaran politik, sosial dan 
ekonomi yang mampu membawa negara ke tahap yang lebih maju.  
Perpaduan yang ingin kita pupuk ialah satu keadaan di mana rakyat ber- 
bilang kaum, berbilang keturunan dan agama mempunyai satu perasaan 
kekitaan dan identiti sebagai warganegara dan bangsa Malaysia yang 
mampu melampaui batasan identiti kaum atau negeri mereka.   

Perpaduan ini juga bertujuan mewujudkan satu masyarakat di 
mana rakyat berbilang keturunan, kebudayaan dan kepercayaan hidup 
makmur dalam suasana yang aman sejahtera yang lahir daripada 
semangat persefahaman yang kukuh, sikap toleransi dan saling 
bermuafakat demi kepentingan bersama. Sudah pasti bangsa yang 
bersatu padu yang ingin dibentuk juga harus berlandaskan semangat 
kesetiaan, ketaatan, patriotisme yang tinggi, tidak berbelah bahagi 
kepada negara.”   

Kemudiannya saya ingin memetik kata-kata Yang Amat Berhormat Perdana 
Menteri pada hari Sabtu yang lalu, Tuan Pengerusi, iaitu di satu kongres mengenai 
patriotisme.  Yang Amat Berhormat Perdana Menteri menyatakan bahawa “Wawasan 2020 
adalah satu dokumen ke arah mewujudkan patriotisme di dalam negara ini.”   

Tuan Pengerusi, sekarang ini saya lihat ada segolongan rakyat dan termasuk 
pemimpin yang terkeliru dengan konsep bangsa Malaysia. Konsep bangsa Malaysia ini 
sering diulang dan disebut oleh Yang Amat Berhormat Perdana Menteri di dalam doktrin 
Wawasan 2020 iaitu “mewujudkan satu bentuk bangsa Malaysia yang cemerlang, yang 
gemilang, yang bersatu padu.” Sehingga ada orang memperkatakan mengapa sewaktu 
beliau berada di luar negeri beliau dikenali sebagai rakyat Malaysia tetapi apabila beliau 
sampai ke kaunter imigresen di KLIA atau Subang beliau dikenali sebagai seorang Cina 
mungkin, seorang India atau seorang apa.  Konsep bangsa Malaysia Tuan Pengerusi 
adalah satu konsep yang lahir sepatutnya dari satu rasa kekitaan, rasa perpaduan, rasa 
hormat, setia, semangat pengorbanan, semangat rela berkorban, berjuang dengan  
sukarela kepada  bangsa. 

 [Timbalan Yang di-Pertua (Datuk Lim Si Cheng) mempengerusikan 
Jawatankuasa] 



Maksud B.42 [Jadual]- Maksud P.42 [Anggaran Pembangunan 2003]-. Tuan Pengerusi [Dato' Haji Muhamad bin Abdullah]: Kepala bekalan B.42 dan Kepala Pembangunan P.42 di bawah Kementerian Perpaduan Negara dan Pembangunan Masyarakat terbuka untuk dibahaskan. [Beberapa Ahli bangun berjalan keluar dari Dewan]. Saya minta maaf sebab yang berdiri hendak keluar pun ramai, saya tidak tahu mana yang hendak bercakap. Tunggu sekejap ya. Tunggu biar selesai orang keluar dulu. Nanti saya panggil orang hendak keluar susah. Ha, Yan pun keluar. Ha, Parit Sulong. 11.11 pagi. Datuk Ruhanie bin Haji Ahmad [Parit Sulong]: Terima kasih Tuan Pengerusi. B.42 Butiran 030000- Perpaduan Negara. Tuan Pengerusi, hari ini kita mendengar banyak cerita mengenai perpaduan nasional, kisah-kisah bagaimana pelajar-pelajar di institusi pengajian tinggi sedang diperangkap oleh polarisasi. Mereka sukar untuk bergaul dan mereka sukar untuk berinteraksi di antara semua kaum. Kita juga mendengar beberapa pandangan yang agak terkeliru mengenai kewujudan bangsa Malaysia dalam konteks negara yang berbilang kaum. Untuk itu Tuan Pengerusi, saya meminjam satu kenyataan Yang Amat Berhormat Perdana Menteri pada 27 Mei 1991 iaitu sewaktu merasmikan Mesyuarat Panel Penasihat Perpaduan Negara yang juga di bawah kementerian ini. Yang Amat Berhormat Perdana Menteri menyatakan bahawa; "Mewujudkan bangsa Malaysia yang bersatu padu adalah antara cabaran-cabaran utama dalam usaha kita menjadikan Malaysia negara maju menjelang tahun 2020. Tanpa perpaduan dan keharmonian antara kaum kita tidak akan dapat memupuk persekitaran politik, sosial dan ekonomi yang mampu membawa negara ke tahap yang lebih maju. Perpaduan yang ingin kita pupuk ialah satu keadaan di mana rakyat ber- bilang kaum, berbilang keturunan dan agama mempunyai satu perasaan kekitaan dan identiti sebagai warganegara dan bangsa Malaysia yang mampu melampaui batasan identiti kaum atau negeri mereka. Perpaduan ini juga bertujuan mewujudkan satu masyarakat di mana rakyat berbilang keturunan, kebudayaan dan kepercayaan hidup makmur dalam suasana yang aman sejahtera yang lahir daripada semangat persefahaman yang kukuh, sikap toleransi dan saling bermuafakat demi kepentingan bersama. Sudah pasti bangsa yang bersatu padu yang ingin dibentuk juga harus berlandaskan semangat kesetiaan, ketaatan, patriotisme yang tinggi, tidak berbelah bahagi kepada negara.". Kemudiannya saya ingin memetik kata-kata Yang Amat Berhormat Perdana Menteri pada hari Sabtu yang lalu, Tuan Pengerusi, iaitu di satu kongres mengenai patriotisme. Yang Amat Berhormat Perdana Menteri menyatakan bahawa "Wawasan 2020 adalah satu dokumen ke arah mewujudkan patriotisme di dalam negara ini.". Tuan Pengerusi, sekarang ini saya lihat ada segolongan rakyat dan termasuk pemimpin yang terkeliru dengan konsep bangsa Malaysia. Konsep bangsa Malaysia ini sering diulang dan disebut oleh Yang Amat Berhormat Perdana Menteri di dalam doktrin Wawasan 2020 iaitu "mewujudkan satu bentuk bangsa Malaysia yang cemerlang, yang gemilang, yang bersatu padu." Sehingga ada orang memperkatakan mengapa sewaktu beliau berada di luar negeri beliau dikenali sebagai rakyat Malaysia tetapi apabila beliau sampai ke kaunter imigresen di KLIA atau Subang beliau dikenali sebagai seorang Cina mungkin, seorang India atau seorang apa. Konsep bangsa Malaysia Tuan Pengerusi adalah satu konsep yang lahir sepatutnya dari satu rasa kekitaan, rasa perpaduan, rasa hormat, setia, semangat pengorbanan, semangat rela berkorban, berjuang dengan sukarela kepada bangsa. [Timbalan Yang di-Pertua (Datuk Lim Si Cheng) mempengerusikan Jawatankuasa].